སློབ་ཆེན་མཐར་ཕྱིན་གྱི་བྱ་བ་རེག་པའི་མི་ཞིག་གམ་ཟླ་ཕོགས་ཟ་མཁན་ཞིག་ཆ་བཞག་སྟེ་བཤད་ན།ཁོ་ཚོས་ཟླ་ཕོགས་ལོན་པའི་ཚུན་ལ།སློབ་ཆེན་ནས་མི་ལོ་བཞི་ནས་ལྔར་སྦྱངས་པའི་ཡོན་ཏན་གྱིས་ཕྱིས་ཀྱི་ལས་འཁྱུར་ངལ་གསོའི་བར་གྱི་མི་ལོ་བཞི་བཅུའི་ཡས་མས་ལ་འདང་ངེས་སྙམ་གི་ཡོད་པ་འདྲ།དེ་ཡང་ས་ལེ་དབར་ཁྲི་ལ་བགྲོད་པའི་རླངས་འཁོར་ལ་སྣུམ་སྤྱི་བྲེ་བརྒྱ་ཡིས་འདང་ངེས་སྙམ་པ་དང་འདྲ་བ་རེད།དུས་དེ་ནས་བཟུང་།ཤེས་བྱ་ཡོན་ཏན་ནི་ཁོ་ཚོ་དང་འབྲེལ་བ་གཏན་ནས་མེད་པའི་རྣམ་གྲངས་ལྷག་མ་ཞིག་ཏུ་ལྟ་གི་ཡོད་པ་འདྲ།རྒྱུ་མཚན་ནི།ཁོ་ཚོས་ཟླ་ཕོགས་ལོན་པ་ན་ཟླ་ཕོགས་ལེན་སྤྱད་ཀྱི་ཤེས་བྱ་རྣམས་རིམ་གྱིས་བརྗེད་དེ་དཔེ་ཆ་མི་ཉོ་ལ་དཔེ་ཆར་ལྟ་བ་ཙམ་ཡང་མི་བྱེད།བྱ་བ་རེག་རྗེས་དཔེ་ཆ་དུམ་པ་གཅིག་ཀྱང་ཉོས་མ་མྱོང་བའི་ལས་བྱེད་པ་གང་མང་མང་འདུགཁེ་ལས་ལས་ཁུངས་ན་ཡོད་པའི་མི་རྣམས་ལྟ་ཞོགརིག་གནས་ལས་ཁུངས་དང་།དགེ་རྒན་རུ་ཁག་ཏུ་ཡོད་པའི་ལས་བྱེད་པ་ཕལ་ཆེ་བས་ཀྱང་དེང་དུས་ཀྱི་དཔོན་ས་སྙེག་པའི་མི་རྣམས་ལྟར་དཔེ་ཆར་ལྟ་བ་དང་ཤེས་ཡོན་མུ་མཐུད་དེ་སྦྱོང་བ་ནི་བླུན་རྟགས་ཤིག་ཏུ་སེམས་གི་ཡོད་པ་ལྟར་སྣང་།དོན་དམ་དུ།དཔོན་ས་སྙེག་པའི་མི་རྣམས་ཀྱིས་ལྷག་པར་དུ་དཔེ་ཆར་ལྟ་དགོས་ཏེ།ཁོ་ཚོ་མི་ཕལ་པ་དག་གི་སྣ་འདྲེན་དང་འགོ་ཁྲིད་བཅའ་རྒྱུ་ཡིན་ཞེས་འདོད་གི་ཡོད་པ་དང་།མི་ཡི་སྣ་འདྲེན་པ་དང་འགོ་ཁྲིད་པའི་ལས་བྱེད་པ་ཡིན་ན།ལྟོས་ས་ལྟོས་འཇོག་གིས་རང་ཉིད་གཞན་དག་དང་བསྡུར་བས་བློ་གྲོས་བཟང་བ་དང་།ཤེས་རབ་ཆེ་བ།ནུས་རྩལ་ལྡན་པ།ཀླད་པ་མྱུར་བ་སོགས་ཆ་ཡོངས་ནས་ཀུན་གྱི་མིག་དཔེ་ལྟ་བུར་འགྱུར་དགོས་རབས་འདུགདེ་ཡང་དཔེ་ཆ་འདྲ་མིན་སྣ་ཚོགས་ལ་བལྟས་ཏེ་ཤེས་ཡོན་དང་།བློ་སྦྱོང་།ཀུན་སྤྱོད་སོགས་ཇེ་ལེགས་དང་ཇེ་མཐོར་མ་བཏང་ན།ཀུན་གྱི་འགོ་འདྲེན་བཅའ་རྒྱུ་ཟེར་བ་ཤིན་ཏུ་དཀའ་ཞིང་།དཔོན་གྱི་ཁྲི་འཕང་ཇི་ལྟར་མཐོ་ཡང་མིིང་ཐོབ་ཙམ་ལས་ལྷག་གི་མ་རེད།འུ་ཚོའི་དཔོན་པོ་ཆེ་ཆུང་ཡོད་རྒུས་ལས་ཆུང་དོན་ཆུང་ཙམ་ལས་ནུས་གི་མེད་པའང་རྒྱུ་རྐྱེན་གཙོ་བོ་དེ་ལ་ཐུག་འདུག་སྙམདཔེ་ཆ་ཤོག་ཧྲུལ་དུ་འཚོང་མཁན་གྱི་སློབ་མ་དེ་དག་གིས་ཀྱང་སྣང་ཚུལ་དེ་རིགས་མཐོང་བས་དཔེ་ཆ་ཤོག་ཧྲུལ་དུ་བཙོངས་ནི་ཡིན་གྱི་རེད།